වසර 1992 සිට ශ්‍රී ලංකා ක්‍රිකට් කී‍්‍රඩාවේ මුදලට තරග පාවාදීම සිදුවූවේ යැයි හෂාන් තිලකරත්න මහතා පසුගියදා පැවැසීය.අපරාධ පරීක්ෂණ දෙපාර්තමේන්තුවේ කළ ප්‍රශ්න කිරීමෙන් අනතුරු මාධ්‍ය වෙත අදහස් දැක් වූ හෂාන් තිලකරත්න මහතා පැවැසුවේ තමාගේ ආරක්ෂාව පිළිබඳ බරපතල ගැටලු ඇති හෙයින් සියලු තොරතුරු හෙළි කිරීමෙන් වළකින බවය.මේ ප්‍රකාශයට රජයේ විශේෂ අවධානය යොමුව ඇති හෙයින් ආරක්ෂාව සහතික කිරීම පිණිස ලිඛිත ඉල්ලීමක් පොලිස්පතිවරයා වෙත ඉදිරිපත් කරන ලෙසද ක්‍රීඩා ඇමැතිවරයා හෂාන් තිලකරත්න මහතාගෙන් ඉල්ලා සිටී.ශ්‍රී ලංකා ක්‍රිකට් අනාගතය ගැන සුබවාදී ආකල්පයක් හෂාන් තිලකරත්න මහතාට ඇත්නම් ක්‍රිකට් තරග මුදලට පාවාදීම පිළිබඳ බරපතල චෝදනාවට සම්බන්ධ පුද්ගලයන්ගේ සියලු තොරතුරු හෙළි කිරීම වැදගත් බව ක්‍රීඩා ඇමැතිවරයා පැවැසීය.ශ්‍රී ලංකාවේ ප්‍රතිරූපය ආරක්ෂා කරදීම හිටපු ක්‍රිකට් නායකයෙකු ලෙස ඔහුගේ පරම යුතුකමක් බවද ක්‍රීඩා ඇමැති මහින්දානන්ද අලුත්ගමගේ මහතා වැඩිදුරටත් පැවැසීය.තරග පාවාදීම සිදු වී ඇතැයි හෂාන් තිලකරත්න මහතා මෙයට සති කිහිපයකට පෙර ප්‍රකාශ කළේය.